 EWE Mungu Mweza-wa-yote huna mwanzo huna mwisho: wewe kwa rehema zako kuu ulimwokoa Nuhu uliwaokoa na wa nyumbani mwake kwa ile safina, ukawa ponya wao na kule kuangamia majini; nawe uliwaongoza salama watu wako wana wa Isiraeli katikati ya Bahari Nyekundu, kwa kuonya humo mfano wa ubatizo wako mtakatifu: kisha kwa kubatizwa kwake Mwanayo Mpenzi wako sana Yesu Kristo, katika mto wa Yorodani, uliyatakasa maji kwa kuosha dhambi kwa maana ya ndani: sisi tuliopo twakuomba kwa ajili ya rehema zako zisizo mpaka, uwaangalie watoto hawa kwa rehema, uwaoshe na kuwatakasa kwa Roho Mtakatifu: ili kwamba pamoja na kuokoka kwao na ghadhabu zako wakaribishwe na safinani mwa Kanisa lake Kristo; kisha, kwa vile watakavyokaa katika imani, na kuwa hali ya furaha kwa kutumaini, na kukazwa shina lao katika kupendana, huku kuyavuka kwao mawimbi ya ulimwengu huu wa dhiki na taabu, wafikilie mwisho katika nchi ya maisha yaendeleayo milele, wapate kutawala pamoja na wewe katika nchi hiyo milele na milele: kwa Bwana wetu, Yesu Kristo. 